Tunnelen ble opprinnelig påbegynt under andre verdenskrig, og var ment som en av jernbanetunnelene langs Polarbanen. Ved krigens slutt hadde det blitt drevet ut 337 meter stoll fra det sørlige innløpet av tunnelen. I forbindelse med Kobbelvutbyggingen i 1980-årene, ble den resterende tunnelen sprengt ut av Norges vassdrags- og energidirektorat (NVE). Senere overtok Statens vegvesen tunnelen, og i 1986 ble den åpnet for biltrafikk.